ایل گریکو

ایل گریکو(El Greco)، جن کا پیدائشی نام دومینِیقوس تھیوتوقوپُولوس (Doménikos Theotokópoulos) تھا، ہسپانوی نشات ثانیہ کا مصور، سنگ تراش اور ماہر تعمیرات تھے۔ ’ایل گریکو‘ ایک لقب تھا، جس کا مطلب ہے ’یونان والا‘۔

ایل گریکو کریٹ میں پیدا ہوئے تھے، جو اُس وقت جمہوریۂ وینس میں شامل تھا اور مابعد بازنطینی (post-byzantine) فنون کا مرکز بھی تھا۔ وہ اِس روایت میں تربیت پا کر ماہر بنے، جس کے بعد چھبیس کی عمر پر وہ وینس کے شہر گئے اور وہاں رہنے لگے، جیسے دیگر یونانی فنکاروں نے بھی کیا تھا۔ 1570 میں وہ رُوم گئے، جہاں انھوں نے ایک کارگاہ قائم کی اور سات سال بعد، 1577 میں وہ ہسپانیہ کا طلیطلہ شہر گئے، جہاں انھوں نے اپنی وفات تک رہ کر کام کیا۔ یہاں ان کو فن پارے بنانے کی کئی اہم فرمائشیں ملیں اور یہیں انھوں نے اپنی مشہور ترین تصویریں بنائی تھیں۔

ایل گریکو کا ڈرامائی اور اظہاری طرز ان کے ہم زمونوں نے عجیب سمجھا، مگر بیسویں صدی میں یہ طرز زیادہ قبول ہونے لگا۔ جدید ماہروں کا رائے ہے کہ ایل گریکو اس قدر انفرادی فنکار تھے کہ فنون کے کسی بھی مکتبِ خیال میں پوری طرح ان کی زمرہ بند ی نہیں کی جا سکتی۔ وہ ان وجوہات سے معروف ہیں کہ وہ اپنی تصویروں میں بے حد لمبائے ہوئے سراپے شامل کرتے تھے، تخیل پسندانہ رنگوں کا انتخاب کرتے تھے اور مغربی اور بازنطینی طرزوں کو ایک ساتھ ملاتے تھے۔

 حوالہ جات 

زمرہ:1541ء کی پیدائشیں
زمرہ:1614ء کی وفیات
زمرہ:برہنہ فن
زمرہ:سابقہ یونانی راسخ الاعتقاد مسیحی شخصیات
زمرہ:سترہویں صدی کی یونانی شخصیات
زمرہ:سترہویں صدی کے ہسپانوی مصور
زمرہ:سولہویں صدی کی یونانی شخصیات
زمرہ:سولہویں صدی کے ہسپانوی مصور
زمرہ:یونانی مصور
زمرہ:یونانی رومن کیتھولک
زمرہ:ہسپانوی رومن کیتھولک
زمرہ:یونانی مرد مصور
زمرہ:ہسپانوی مرد مصور
زمرہ:کیتھولک مصور
زمرہ:نشاۃ ثانیہ کے ہسپانوی مصور
زمرہ:روم کے مصور
زمرہ:مشرقی راسخ الاعتقاد کلیسیا سے کاتھولک کلیسیا میں تبدیل